**Viața este frumoasă dacă știi să o trăiești**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viața e frumoasă dacă știi să o trăiești

Îmi sunteți voi precum sufletul meu, aproape,

În versurile mele vă regăsiți și voi,

La o privire... ne reîntâlnim în gânduri,

Și-n fiece dorință e-o cale pentru noi.

O viață nestemată avem, numai una,

Pătrundem în adânc, în ochi ne curge zarea,

Veșnici noi nu suntem, așa cum este valul...

De-a pururi coama lui îmbrățișează marea.

Clipe de trăire, revin la noi cu rândul,

Emoțiile ne-ndeamnă, mute de-ncântare,

Să-ncălzim trăirea cu razele din crânguri,

Pe luciul apei reci să curgă flori de floare.

Iubirile s-adună, le savurăm mirajul,

Trăirilor trăite-n serile de vară,

În noapți fără de ziuă nu lipim o geană...

Și-adormim pe plaje, ca o valiză-n gară.

Puțin câte puțin înfiripăm idila,

Te regăsești în versuri, n-ai cum să te ferești,

Iubirile-s fantome, vin când nu te-aștepți,

Viața e frumoasă... de știi să o trăiești!

Autor: Gabriel Stănciulescu